கேள்வி: கரோட்டி என்பது என்ன?
பதில்: கரோட்டி ( Kharoti ) என்பது கில்ஜி வம்சாவளியைச் சேர்ந்த ஒரு பஷ்தூன் மக்கள் பழங்குடியாகும். இவர்கள் ஆப்கானித்தான் பாக்டிகா மாகாணம் மத்தியப் பகுதியில் இருந்து வந்தனர். ஆனால் நாட்டின் பிற பகுதிகளிலும் இவர்கள் உள்ளானர். கரோட்டிகள் 1945 இல் பிரித்தானிய இந்தியாவின் மாகாணங்களும், ஆட்சிப் பகுதிகளும் (நவீன பாக்கித்தான் ) குவெட்டா உள்ள கரோத்தாபாத்தில் குடியேறினர். பாக்டிகா மாகாணத்தில் உர்குன், பர்மால், சர் அவ்சா, சர்குன் சகர், ஓம்னா, சுரோபி, மற்றும் கசுனி மாகாணம், சாபுல் மாகாணம் , பாக்டியா, கோசுட், லோகார், வர்தகு மாகாணம் காபுல் மாகாணம் , நங்கர்கர், கோமல், பன்னு மர்மந்து தேரா இசுமாயில் கான் மற்றும் குவெட்டா போன்ற பகுதிகளில் கரோட்டி மக்கள் அதிகம் உள்ளனர்.Paktika Personalities: An Examination of the Tribes and the Significant People of a Traditional Pashtun Province - Timothy S. Timmons and Rashid Hassanpoor (2007)
கேள்வி: கரோட்டி - முக்கியத்துவம் பற்றி விளக்கவும்.
பதில்: கில்ஜி கூட்டமைப்பின் பஷ்தூன்களான, கரோட்டிகளின் முக்கியத்துவம் நாசர்-நசீர் குடும்பத்தின் ஆட்சிகளின் உச்சத்தில் இருந்தது. 18 ஆம் நூற்றாண்டில் போட்டியாளரான துரானி கூட்டமைப்பின் எழுச்சியுடன், கரோட்டிகள் ஆப்கானிய அரசியலில் தங்கள் முக்கிய பங்கை இழந்தனர். ஆனால் கிராமப்புற ஆப்கானித்தான் பிராந்தியங்களில் வலுவாக இவர்கள் இருந்தனர். இருப்பினும், இவர்கள் பெரும்பாலும் தங்களை "உண்மையான பஷ்தூன்கள்" என்றும், கில்ஜியாக இருப்பதால், ஆப்கானித்தானின் உரிமையுள்ள தலைவர்களாகவும் கருதுகின்றனர்.